ΚΑΝΟΝΙΣΜΟΣ (ΕΚ) αριθ. 1353/94 ΤΗΣ ΕΠΙΤΡΟΠΗΣ της 13ης Ιουνίου 1994 για τη μείωση των ποσοτήτων επιτραπέζιου οίνου που αναφέρονται στις συμβάσεις και στις δηλώσεις που έχουν εγκριθεί δυνάμει της αποστάξεως που άρχισε με τον κανονισμό (ΕΚ) αριθ. 344/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1566/93 (2), και ιδίως το άρθρο 41 παράγραφος 10,

Εκτιμώντας:

ότι ο κανονισμός (ΕΟΚ) αριθ. 2721/88 της Επιτροπής της 31ης Αυγούστου 1988 για τον καθορισμό των λεπτομερειών εφαρμογής των εκουσίων αποστάξεων που προβλέπονται στα άρθρα 38, 41 και 42 του κανονισμού (ΕΟΚ) αριθ. 822/87 (3), όπως τροποποιήθηκε τελευταία από τον κανονισμό (ΕΟΚ) αριθ. 2181/91 (4), προβλέπει στο άρθρο 3 παράγραφος 1 ένα μηχανισμό που επιτρέπει να διατηρηθεί εντός των ορίων μιας δεδομένης ποσότητας ο συνολικός όγκος επιτραπέζιου οίνου που παραδίδεται στην απόσταξη-

ότι οι πληροφορίες που διαβιβάστηκαν στην Επιτροπή από τα κράτη μέλη φαίντεται ότι, με τη λήξη της προθεσμίας που προβλέπεται για την υποβολή των συμβάσεων και των δηλώσεων παραδόσεως στους οργανισμούς παρεμβάσεως, η ποσότητα επιτραπέζιου οίνου που εμφαίνεται στις συμβάσεις και δηλώσεις υπερβαίνουν την ποσότητα που αναφέρεται στο άρθρο 1 του κανονισμού (ΕΚ) αριθ. 344/94 της Επιτροπής της 15ης Φεβρουαρίου 1994 για την έναρξη απόσταξης επιτραπέζιου οίνου που προβλέπεται στο άρθρο 41 του κανονισμού (ΕΟΚ) αριθ. 822/87 του Συμβουλίου για την περίοδο 1993/94 (5) και κρίνεται ικανοποιητική για να εξυγιάνει την αγορά κατά 4,549, και 1,945 εκατομμύρια εκατόλιτρα στις περιοχές παραγωγής 4 και 6, αντίστοιχα, που αναφέρονται στο άρθρο 1 του κανονισμού (ΕΚ) αριθ. 344/94- ότι, υπό τους όρους αυτούς, πρέπει να εφαρμοστεί η διάταξη που επιτρέπει να περιοριστεί η απόσταξη στην προβλεπόμενη ποσότητα-

ότι ο κανονισμός (ΕΟΚ) αριθ. 2721/88 προβλέπει στο άρθρο 6 παράγραφος 5 ότι ένας παραγωγός δεν μπορεί να παραδώσει ποσότητα οίνου μικρότερη από 10 εκατόλιτρα- ότι πρέπει, συνεπώς, να προβλεφθεί, στην περίπτωση κατά την οποία η μείωση που θα εφαρμοστεί θα οδηγούσε στην παράδοση μικρότερης ποσότητας από αυτό το όριο, η ποσότητα που παραδίδεται να ισούται με 10 εκατόλιτρα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για κάθε παραγωγό, η συνολική ποσότητα επιτραπέζιου οίνου που μπορεί να παραδοθεί στην απόσταξη που άνοιξε με τον κανονισμό (ΕΚ) αριθ. 344/94 ισούται με ένα ποσοστό της συνολικής ποσότητας του επιτραπέζιου οίνου που αναγράφεται στην ή στις συμβάσεις ή δηλώσεις που έχει υποβάλει για αναγνώριση.

Το ποσοστό αυτό επί τοις εκατό καθορίζεται για καθεμία από τις περιοχές που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 441/88 της Επιτροπής (6) κατά τον ακόλουθο τρόπο:

- περιοχή 3: 100 %,

- περιοχή 4: 28,3 %,

- περιοχή 5: 100 %,

- περιοχή 6: 17,1 %.

Εντούτοις, εάν η ποσότητα που προκύπτει από την εφαρμογή του ποσοστού αυτού είναι μικρότερη από 10 εκατόλιτρα, η παραδοτέα ποσότητα ισούται με 10 εκατόλιτρα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Ιουνίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 154 της 25. 6. 1993, σ. 39.

(3) ΕΕ αριθ. L 241 της 1. 9. 1988, σ. 88.

(4) ΕΕ αριθ. L 202 της 25. 7. 1991, σ. 16.

(5) ΕΕ αριθ. L 44 της 17. 2. 1994, σ. 12.

(6) ΕΕ αριθ. L 45 της 18. 2. 1988, σ. 15.